pythainlp/thaigov-v2-corpus-22032023 huggingface dataset:
วันพุธที่ 8 มิถุนายน 2565
รัฐมนตรีว่าการกระทรวงยุติธรรม สั่ง กรมราชทัณฑ์ ปล่อยตัวนักโทษคดีกัญชา ให้เรียบร้อย หลังปลดล็อคกัญชามีผล 9 มิ.ย.นี้
รัฐมนตรีว่าการกระทรวงยุติธรรม สั่ง กรมราชทัณฑ์ ปล่อยตัวนักโทษคดีกัญชา ให้เรียบร้อย หลังปลดล็อคกัญชามีผล 9 มิ.ย.นี้ เผย มีผู้ต้องขังคดีกัญชา 4,075 ราย หลุดทันที 3,071 ราย ที่เหลือติดคุกต่อ หลังมีความผิดคดีอื่นด้วย แต่ลดโทษกัญชาทิ้งให้ ขณะที่ ป.ป.ส.จำห
วันที่ 8 มิถุนายน 2565 ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม อธิบดีกรมต่างๆ และผู้บริหาร เข้าร่วมการประชุม
โดยนายสมศักดิ์ ได้รายงานให้ที่ประชุมรับทราบว่า เมื่อวาน คณะรัฐมนตรี ได้มีการพูดคุยถึงการปลดล็อคกัญชา ที่จะมีผลวันที่ 9 มิ.ย.นี้ แต่จะต้องมีกฎหมายรอง ในการบังคับใช้ด้วย ดังนั้น ที่ประชุมได้ขอให้ทุกหน่วยงานเตรียมพร้อมหลังปลดล็อคกัญชาด้วย ซึ่งในส่วนของกระทรวงยุติธรรม ก็จะเกี่ยวข้องกับผู้ต้องขังในคดีกัญชา ที่ต้องปล่อยตัวกว่า 4 พันคนทันที
นายสมศักดิ์ กล่าวอีกว่า กรมราชทัณฑ์ ได้รายงานตัวเลขจำนวนผู้ต้องขังที่มีความผิดเกี่ยวกับกัญชา จำนวน 4,075 ราย แบ่งเป็น มีความผิดเกี่ยวกับคดีกัญชาคดีเดียว 3,071 ราย มีความผิดฐานอื่นด้วย 1,004 ราย โดยนักโทษเด็ดขาด และผู้ต้องขังระหว่างพิจารณาคดีเกี่ยวกับกัญชาคดีเดียว ศาลจะปล่อยตัว และพิพากษายกฟ้อง ส่วนที่มีฐานความผิดอื่นด้วย จะไม่ได้รับการปล่อยตัวออกจากเรือนจำ แต่ศาลจะแก้ไขยกเลิกโทษที่เกี่ยวกับคดีกัญชาให้
“ก่อนหน้านี้ กรมราชทัณฑ์ ได้ให้ผู้บัญชาการเรือนจำ เร่งทำคำร้องให้ผู้ต้องขัง ที่เกี่ยวกับคดีกัญชา ให้ศาลพิจารณา เพื่อศาลจะได้ออกหมายปล่อยตัว ทั้งคดีเด็ดขาด และไม่เด็ดขาด โดยคดีที่เด็ดขาด ก็จะต้องปล่อยตัว ส่วนที่ยังไม่เด็ดขาด ก็จะต้องยกฟ้อง ซึ่งขณะนี้ หลายเรือนจำมีความพร้อมในเรื่องการปล่อยตัวผู้ต้องขังที่เกี่ยวกับคดีกัญชา ในวันพรุ่งนี้แล้ว โดยส่วนใหญ่ จะได้รับการปล่อยตัวทันที ซึ่งผู้ต้องขัง ได้รู้ตัวล่วงหน้าแล้วทุกคน ดังนั้น ขอให้กรมราชทัณฑ์ ดูแลเรื่องการปล่อยตัวให้เรียบร้อยด้วย ส่วนคดีในส่วนของ ป.ป.ส. ก็ต้องจำหน่ายออกจากสารบบ แบ่งเป็น คดียึดทรัพย์ 99 คดี คดีทรัพย์สิน 110 ล้านบาท” รมว.ยุติธรรม กล่าว
วันอังคารที่ 28 กันยายน 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”
แก่ชุมชนที่มีประชาชนรักษาตัวอยู่ที่บ้าน (Home Isolation)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจ เติมความสุขให้ประชาชน ครั้งที่ 3” ในวันที่ 23 และ 27 กันยายน 2564 โดยได้มอบอาหารกล่อง จำนวน 2,450 กล่อง และอุปกรณ์ทางการแพทย์ ได้แก่ หน้ากากอนามัย จำนวน 8,000 ชิ้น สเปรย์แอลกอฮอล์แบบกพา จำนวน 1,200 ชิ้น น้ำยาฆ่าเชื้อ จำนวน 10 แกลลอน ชุด PPE จำนวน 25 ชุด และถุงมือยาง จำนวน 125 คู่ ให้แก่เพื่อแจกจ่ายให้แก่ชุมชนที่มีประชาชนรักษาตัวอยู่ที่บ้านภายในชุมชน (Home Isolation) ได้แก่ ชุมชนวัดจันทร์ใน ชุมชนวัดสร้อยทอง และชุมชนคลองเตย 43 ชุมชน ทั้งนี้ อาหารกล่องดังกล่าวคัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน) ดังนี้
- ร้านเสน่ห์ชาย อยู่บริเวณใกล้สถานีท่าพระ ทางออกที่ 2
พิกัดร้าน https://goo.gl/maps/8RVGaAJneaKxrJ1q9
- ร้านครัวบ้านปู อยู่บริเวณถนนประชาราษฎร์ สาย 1 สถานีบางโพ
พิกัดร้าน https://goo.gl/maps/y3BSMWDDEPSgGxbQ9
- ร้านหมูตกมันส์ข้าวหมูทอด อยู่บริเวณริมถนนราชวิถี ใกล้ทางลงสะพานซังฮี้
พิกัดร้าน https://g.page/MOOTOKMON?share
- ร้านครัวรุ่งอรุณ อยู่ภายในซอยบรมราชชนนี 5 ไม่มีหน้าร้าน รับจัด Catering บริเวณสถานีบางยี่ขัน พิกัดร้าน https://goo.gl/maps/GWiPnss4teVuceex9
- ร้านแซ่บซู้ด อยู่ใกล้ยูเนี่ยนมอลล์ บริเวณสถานีพหลโยธิน
พิกัดร้าน https://g.page/zabzood?share
- ร้านราดหน้ายอดผักนายเคี้ยงเอ็มไพร์ ซังฮี้ อยู่ใกล้สะพานซังฮี้ บริเวณสถานีสิรินธร
พิกัดร้าน https://goo.gl/maps/7Bm1PrahQihrSYCF9
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินการมาอย่างต่อเนื่อง ซึ่งได้จัดขึ้นเป็นครั้งที่ 3 โดยในครั้งที่ 1 จัดขึ้นในเดือนพฤษภาคม – มิถุนายน 2564 ส่งมอบอาหารจำนวน 8,000 กล่อง ให้แก่ บุคลากรทางการแพทย์และผู้ป่วยในสถานพยาบาลและโรงพยาบาลสนาม ส่วนครั้งที่ 2 จัดขึ้นในเดือนสิงหาคม – กันยายน 2564 ส่งมอบอาหารจำนวน 8,000 กล่อง ให้แก่ประชาชนที่อาศัยอยู่ในชุมชนบริเวณใกล้เคียงกับร้านอาหารที่เข้าร่วมกิจกรรม และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จำนวน 5,200 กล่อง รวมจำนวน 21,200 กล่อง โดยมีระยะเวลาดำเนินกิจกรรมตั้งแต่วันที่ 20 – 28 กันยายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจ : การรถไฟฟ้าขนส่งมวลชนแห่งประเทศไทย
วันอังคารที่ 16 สิงหาคม 2565
เปิดแล้ว! รถไฟสาย “กรุงเทพ - ปาดังเบซาร์” กระตุ้นท่องเที่ยวไทย - มาเลเซีย ข้ามประเทศแบบไร้รอยต่อ
.....
การรถไฟแห่งประเทศไทย (รฟท.) เปิดให้บริการรถไฟสายใต้ เส้นทางสถานีกรุงเทพ – สถานีปาดังเบซาร์ (ฝั่งมาเลเซีย) – สถานีกรุงเทพ ตั้งแต่วันที่ 11 ส.ค. 65 เป็นต้นไป จำนวน 2 ขบวน ได้แก่ ขบวนรถด่วนพิเศษที่ 45 ออกจากสถานีกรุงเทพ เวลา 15.10 น. ถึงปาดังเบซาร์ เวลา 9.50 น. และขบวนรถด่วนพิเศษที่ 46 ออกจากสถานีปาดังเบซาร์ เวลา 17.06 น. ถึงกรุงเทพ เวลา 12.45 น. อำนวยความสะดวกในการเดินทางแก่นักท่องเที่ยวและประชาชนของทั้ง 2 ประเทศ
.
ปัจจุบันมีขบวนรถพิเศษที่เดินทางระหว่างไทยกับมาเลเซียอยู่แล้ว 4 ขบวน ในเส้นทางชุมทางหาดใหญ่ - ปาดังเบซาร์ - ชุมทางหาดใหญ่ การเพิ่มเส้นทางรถไฟสายใหม่ “กรุงเทพ – ปาดังเบซาร์ – กรุงเทพ” เป็นการสนับสนุนนโยบายส่งเสริมการท่องเที่ยว กระตุ้นเศรษฐกิจระหว่างสองประเทศเพิ่มมากขึ้น ผู้สนใจสอบถามข้อมูลเพิ่มเติมได้ที่ สายด่วน รฟท. 1690 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
วันพุธที่ 30 มิถุนายน 2564
​นายกรัฐมนตรีติดตามสถานการณ์ข้อมูลเวชภัณฑ์ยารักษาโควิดใกล้ชิด กำชับสาธารณสุขทุกจังหวัดและรายงานข้อมูลต่อเนื่อง ย้ำมีแผนจัดหาเพียงพอต่อความต้องการ
​นายกรัฐมนตรีติดตามสถานการณ์ข้อมูลเวชภัณฑ์ยารักษาโควิดใกล้ชิด กำชับสาธารณสุขทุกจังหวัดและรายงานข้อมูลต่อเนื่อง ย้ำมีแผนจัดหาเพียงพอต่อความต้องการ
วันที่ 29 มิ.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากกรณีที่ยังพบผู้ป่วยโรคโควิด-19 รายใหม่ในประเทศเพิ่มขึ้น พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามในเรื่องของความเพียงพอของเวชภัณฑ์อย่างใกล้ชิดเพื่อให้ประชาชนมั่นใจว่ารัฐบาลโดยกระทรวงสาธารณสุขสามารถดูแลผู้ป่วยได้ทั่วถึง
ทั้งนี้ กระทรวงสาธารณสุขได้มีการมอบหมายให้นายแพทย์สาธารณสุขจังหวัดทั่วประเทศติดตามหน่วยบริการแต่ละจังหวัดให้ลงข้อมูลเวชภัณฑ์ในระบบบูรณาการข้อมูลผู้ป่วยโควิด-19 หรือระบบ Co-ward อย่างสม่ำเสมอต่อเนื่องเพื่อให้เห็นข้อมูลความต้องการเพื่อให้สอดคล้องกับแผนการจัดหา พร้อมกับกำชับคณะทำงานด้านการจัดหายาและวัสดุอุปกรณ์ทางการแพทย์เพิ่มเติมให้เพียงพอต่อความต้องการ
น.ส.ไตรศุลี กล่าวว่า นายรัฐมนตรีได้รับรายงานจากกระทรวงสาธารณสุขถึงข้อมูลสำรองเวชภัณฑ์ รวมถึงสถานการณ์บริหารจัดการยาว่า ขณะนี้ทั้งในส่วนเวชภัณฑ์และยารักษาโรคโควิด-19 อยู่ในระดับที่เพียงพอ โดยมีอัตราสำรองในระยะเวลาหลายเดือน เช่น กรณีหน้ากาก N95 มีสำรองทั้งคลังส่วนกลางและคลังภูมิภาค 511,439 ชิ้น อัตราสำรองคงคลัง 14 เดือน
ชุดPPE แบบ Coverall&Grown มีสำรองคงคลังทั่วประเทศ 3,761,620 ชุด อัตราคงคลัง 4 เดือน ถุงคลุมรองเท้า (Shoe Cover) มีสำรองทั่วประเทศ 1,819,895 คู่ อัตราสำรองคงคลัง 9 เดือน หน้ากากอนามัยทางการแพทย์ (Surgical mask) มีสำรองในคลังทั่วประเทศ 194,978,564 ชิ้น อัตราสำรองคงคลัง 13 เดือน เป็นต้น
ส่วนของยาฟาวิพิราเวียร์(Favipiravir) ปัจจุบันมีคงเหลือในคลังทั้งสิ้น 2,989,747 เม็ด โดยแยกเป็นอยู่ในคลังขององค์การเภสัชกรรม 857,700 เม็ด สำนักงานปลัดกระทรวงสาธารณสุข 392,962 เม็ด กรมการแพทย์ 2,254,504 เม็ด และกรมควบคุมโรค 31,341 เม็ด ส่วนยาเรมเดซิเวียร์ (Remdesivir) มีคงคลังขององค์การเภสัชกรรม 2,369 ขวด(vial)
"นายกรัฐมนตรีกำชับหน่วยงานที่เกี่ยวข้องดูแลทั้งการจัดหา การกระจายเวชภัณฑ์และยาเพื่อการรักษาโรคโควิด-19ไปยังหน่วยบริการให้เพียงพอและทั่วถึง ซึ่งทั้งหมดมีการประมาณการความต้องการและแผนการจัดหา การจัดงบประมาณสนับสนุนที่เพียงพอ เช่นกรณีของยาฟาวิพิราเวียร์มีแผนการจัดหาในเดือนก.ค.นี้อีก 5 ล้านเม็ด ระหว่างเดือนส.ค. -ก.ย. อีก 3 ล้านเม็ด ส่วนยา Remdesivir จัดหาในเดือนก.ค.นี้อีก 3,100 ขวด" น.ส.ไตรศุลี กล่าว
........................................
วันอังคารที่ 26 ตุลาคม 2564
กรมบัญชีกลางเดินหน้า! พิจารณาและประกาศรายชื่อผู้ประกอบการที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 9 จำนวน 101 ราย
กรมบัญชีกลางเร่งพิจารณาคุณสมบัติผู้ประกอบการที่ยื่นคำขอขึ้นทะเบียนผู้ประกอบการงานก่อสร้างมาที่กรมบัญชีกลาง เพื่อให้มีสิทธิเป็นผู้ยื่นข้อเสนอต่อหน่วยงานของรัฐ นอกจากจะเป็นการส่งเสริมการแข่งขันที่เป็นธรรมแล้ว หน่วยงานของรัฐยังมีทางเลือกมากขึ้นด้วย
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้เร่งพิจารณาคุณสมบัติของผู้ประกอบการที่ยื่นคำขอขึ้นทะเบียนผู้ประกอบการงานก่อสร้างมาที่กรมบัญชีกลาง เพื่อให้ผู้ประกอบการมีสิทธิเป็นผู้ยื่นข้อเสนอต่อหน่วยงานของรัฐ นอกจากจะเป็นการส่งเสริมการแข่งขันที่เป็นธรรมแล้ว หน่วยงานของรัฐยังมีทางเลือกมากขึ้นด้วย
“คณะกรรมการราคากลางและขึ้นทะเบียนผู้ประกอบการได้ตรวจสอบคุณสมบัติของผู้ยื่นคำขอขึ้นทะเบียนผู้ประกอบการงานก่อสร้าง และกรมบัญชีกลางได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ โดยครั้งนี้เป็นครั้งที่ 9/2564 ซึ่งมีผู้ประกอบการงานก่อสร้างที่มีคุณสมบัติถูกต้อง ครบถ้วนตามหลักเกณฑ์ที่คณะกรรมการราคากลางฯ กำหนด รวมทั้งสิ้น 101 ราย โดยเป็นผู้ประกอบการงานก่อสร้างรายเดิมที่ได้เลื่อนชั้น และผู้ประกอบการงานก่อสร้างรายใหม่ที่ได้รับการขึ้นทะเบียน แบ่งเป็น 1) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป และคุณสมบัติเฉพาะ และ 2) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป คุณสมบัติเฉพาะ และคุณสมบัติเฉพาะอื่น ๆ ใน 4 สาขา (สาขางานก่อสร้างทาง สาขางานก่อสร้างสะพาน สาขางานก่อสร้างชลประทาน และสาขางานก่อสร้างเขื่อนป้องกันตลิ่งและชายฝั่ง)” อธิบดีกรมบัญชีกลาง กล่าว
อธิบดีกรมบัญชีกลางกล่าวเพิ่มเติมว่า สำหรับรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 9/2564 มีผลตั้งแต่วันที่ 26 ตุลาคม 2564 เป็นต้นไป โดยสามารถตรวจสอบรายชื่อได้ทางเว็บไซต์ www.gprocurement.go.th หรือ CGD Application และสอบถามข้อมูลเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ
วันอาทิตย์ที่ 22 สิงหาคม 2564
รัฐบาลส่งเสริมเกษตรแปลงใหญ่ สร้างความเข้มแข็งเกษตรกร
วันพฤหัสบดีที่ 8 กรกฏาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้านโยบายเกษตรแปลงใหญ่ ส่งเสริมการรวมกลุ่มเกษตรกรเพื่อสร้างความเข้มแข็ง โดยในปีที่ผ่านมามีเกษตรกรเข้าร่วม 1,366 แปลง 60,000 ราย ในพื้นที่กว่า 700,000 ไร่ ส่วนโครงการยกระดับเกษตรแปลงใหญ่ด้วยเกษตรสมัยใหม่และเชื่อมโยงตลาด ที่ดำเนินการอยู่ในปัจจุบัน มีเป้าหมายจะสนับสนุนการซื้อเครื่องมืออุปกรณ์แก่เกษตรกรกว่า 5,000 แปลง ครอบคลุมเกษตรกรกว่า 200,000 ราย ในพื้นที่กว่า 5 ล้านไร่ โดยมีเกษตรกรเข้าร่วมโครงการแล้วกว่า 3,000 แปลง ทั้งนี้ การรวมกลุ่มเป็นแปลงใหญ่จะช่วยให้เกษตรกรสามารถลดต้นทุนการผลิตได้ มีอำนาจในการต่อรองมากขึ้น สร้างความเข้มแข็งให้แก่กลุ่มเกษตรกรได้เป็นอย่างดี
“รวมไทยสร้างชาติ” กับสำนักโฆษก สำนักเลขาธิการนายกรัฐมนต
วันศุกร์ที่ 26 พฤศจิกายน 2564
กรมการขนส่งทางบก เตือนอย่าหลงเชื่อโฆษณาขายป้ายแดงในสื่อสังคมออนไลน์ พร้อมย้ำ ซื้อป้ายแดงปลอมไปใช้ถือว่าผิดกฎหมายอาญามีโทษถึงขั้นจำคุก
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) พบการประกาศขายป้ายแดง พร้อมสมุดคู่มือประจำรถใช้กับเครื่องหมายพิเศษ ในสื่อสังคมออนไลน์ โดยดำเนินการตรวจสอบแล้วพบว่าเป็น “ป้ายแดงปลอม” ที่มิได้ออกให้โดย ขบ. และป้ายแดงที่ถูกต้องอยู่ในความครอบครองของบริษัทผู้จำหน่ายรถที่ได้รับอนุญาตให้ใช้เครื่องหมายป้ายแดง จึงขอย้ำเตือนประชาชนอย่าหลงเชื่อซื้อป้ายแดงที่มีการประกาศขายดังกล่าว เนื่องจากการนำป้ายแดงปลอมไปติดที่รถจะมีความผิดตามกฎหมายอาญา เข้าข่ายความผิดฐานใช้เอกสารทางราชการปลอม มีโทษถึงขั้นจำคุกตั้งแต่ 6 เดือน - 5 ปี ปรับตั้งแต่ 1,000 - 10,000 บาท หรือทั้งจำทั้งปรับ สำหรับวิธีการสังเกตป้ายแดงที่ออกให้โดย ขบ. อย่างถูกต้องตามกฎหมายนั้น สามารถสังเกตได้จากตัวย่อนูน ขส ที่มุมด้านล่างขวาต้องมีลายน้ำตราเครื่องหมายราชการ ขบ. (รูปมาตุลีเทพบุตรขับรถเทียมม้า) ปรากฏในแผ่นป้ายทะเบียนรถ ซึ่งเป็นลักษณะเฉพาะที่กำหนดไว้ ซึ่ง ขบ. ออกให้แก่บริษัทตัวแทนจำหน่ายรถสำหรับใช้ติดรถเพื่อนำรถไปส่งให้ลูกค้าหรือนำรถไปซ่อมแซมเท่านั้น โดยแต่ละบริษัทตัวแทนจำหน่ายรถจะมีหมวดและหมายเลขป้ายแดงหมุนเวียนโดยต้องใช้คู่กับสมุดคู่มือประจำรถ และใบอนุญาตให้ใช้รถด้วย ไม่ใช่ป้ายทะเบียนส่วนบุคคลที่ผู้ใดจะนำไปจำหน่ายต่อได้
รองอธิบดีกรมการขนส่งทางบก กล่าวเพิ่มเติมว่า ขบ. มีระบบบริการใบอนุญาตเครื่องหมายพิเศษ (ป้ายแดง) สำหรับผู้จำหน่ายรถหรือตัวแทนจำหน่ายในการรายงานข้อมูลการใช้และตรวจสอบเครื่องหมายป้ายแดง โดยบันทึกข้อมูลการใช้เครื่องหมายฯ เมื่อส่งมอบรถให้กับผู้ซื้อประกอบด้วย หมายเลขเครื่องหมายฯ ยี่ห้อรถ หมายเลขตัวรถ หมายเลขเครื่องยนต์ เลขที่ใบอนุญาต หมายเลขสมุดประจำรถ วันที่อยู่ในความครอบครองของผู้ซื้อรถ ข้อมูลผู้ซื้อ และวันที่ต้องจดทะเบียนรถ ซึ่งขณะนี้ อยู่ระหว่างดำเนินการปรับปรุงกระบวนงานให้บริการแบบออนไลน์ (e-Service) เพื่อให้สามารถตรวจสอบสถานะการครอบครองป้ายแดง ผู้จำหน่ายรถ หรือตัวแทนจำหน่าย และผู้ซื้อรถได้อย่างมีประสิทธิภาพ ป้องกันการใช้ป้ายแดงปลอมได้
สำหรับการใช้รถป้ายแดงเป็นระยะเวลานานโดยไม่นำรถ
ไปจดทะเบียนและเสียภาษีประจำปีให้ถูกต้อง การกระทำดังกล่าวถือว่ามีความผิดตามกฎหมายว่าด้วยรถยนต์ฐานใช้รถโดยไม่จดทะเบียน มีโทษปรับสูงสุดไม่เกิน 10,000 บาท ซึ่งหากรถเกิดอุบัติเหตุ หรือถูกโจรกรรมรถยนต์จะยากต่อการติดตามตรวจสอบ จึงแนะนำให้ผู้ที่ซื้อรถใหม่รีบนำรถมาจดทะเบียนให้ถูกต้อง ณ ขบ. หรือสำนักงานขนส่งจังหวัดที่ประสงค์จดทะเบียนรถโดยเร็ว
วันจันทร์ที่ 20 มิถุนายน 2565
เริ่มแล้ว! เปิดลงทะเบียนรับบัณฑิตจบใหม่ - ปชช. ร่วม “โครงการมหาวิทยาลัยสู่ตำบล U2T for BCG” ครอบคลุม 77 จังหวัดทั่วประเทศ
.....
กระทรวงการอุดมศึกษา วิทยาศาสตร์ วิจัยและนวัตกรรม (อว.) เดินหน้าโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG (U2T for BCG and Regional Development)” หรือโครงการ "มหาวิทยาลัยสู่ตำบล U2T for BCG"
.
เปิดรับบัณฑิตจบใหม่และประชาชนในพื้นที่ กว่า 68,350 คน ในพื้นที่ 7,435 ตำบล ครอบคลุม 77 จังหวัดทั่วประเทศ ที่ต้องการจะเข้ามาร่วมงานเป็นทีม อว. ทำงานร่วมกับมหาวิทยาลัย ภาคประชาสังคม หน่วยงานในพื้นที่ และภาคส่วนต่าง ๆ ที่เกี่ยวข้อง ขับเคลื่อนโครงการ U2T for BCG เพื่อยกระดับเศรษฐกิจฐานรากเป็นรายตำบลทั่วประเทศ
.
บัณฑิตและประชาชนในพื้นที่ที่ต้องการร่วมโครงการ U2T for BCG สามารถลงทะเบียนผ่านเว็บไซต์ http://u2t.ac.th ได้ตั้งแต่บัดนี้เป็นต้นไป หรือจนกว่าจะครบจำนวนตามที่กำหนด โดยมีระยะเวลาทำงาน 3 เดือน เริ่มตั้งแต่ 1 ก.ค. – 30 ก.ย. 65 สอบถามเพิ่มเติม โทร. 1313
.
โครงการนี้ถือเป็นวาระสำคัญของประเทศไทยที่จะเชื่อมโยงไปถึงการประชุมเอเปค ที่ไทยจะเป็นเจ้าภาพในเดือน พ.ย. นี้ ซึ่งไทยจะนำเสนอผลงาน U2T for BCG จัดแสดงให้กับผู้นำแต่ละประเทศได้เห็นถึงโมเดลทางเศรษฐกิจใหม่ของไทยที่ขับเคลื่อนด้วย BCG และจะเป็นโมเดลต้นแบบให้แต่ละประเทศสามารถนำไปปรับใช้กับเศรษฐกิจของแต่ละประเทศนั้น ๆ
#ไทยคู่ฟ้า #ร่วมต้านโควิด19
-------------------
วันเสาร์ที่ 1 มกราคม 2565
"สาธิต"ห่วงโคราชดับจากอุบัติเหตุทางถนนช่วงปีใหม่สูงสุด ลงพื้นที่ด่านชุมชน เข้มสกัดคนเมา-คัดกรองโควิด
รัฐมนตรีช่วยว่าการกระทรวงสาธารณสุข ห่วง "นครราชสีมา" เสียชีวิตจากอุบัติเหตุทางถนนช่วงปีใหม่สูงสุดถึง 11 ราย ลงพื้นที่ตรวจเยี่ยมด่านชุมชนถนนมิตรภาพทั้งสายหลักสายรอง เน้นคัดกรองคนเมาไม่ให้ออกสู่ถนน เพื่อลดอุบัติเหตุ
รัฐมนตรีช่วยว่าการกระทรวงสาธารณสุข ห่วง "นครราชสีมา" เสียชีวิตจากอุบัติเหตุทางถนนช่วงปีใหม่สูงสุดถึง 11 ราย ลงพื้นที่ตรวจเยี่ยมด่านชุมชนถนนมิตรภาพทั้งสายหลักสายรอง เน้นคัดกรองคนเมาไม่ให้ออกสู่ถนน เพื่อลดอุบัติเหตุ พร้อมบริการตรวจATK แจกหน้ากากและเจลแอลกอฮอล์ รณรงค์ป้องกันตนเองจากโควิดสูงสุด ย้ำสถานพยาบาลทุกระดับเตรียมพร้อมดูแลรักษาประชาชน 24 ชั่วโมง
วันนี้ (1 มกราคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ตรวจเยี่ยมด่านชุมชนและด่านบริการประชาชน ที่ อ.ปากช่อง จ.นครราชสีมา เพื่อติดตามการดำเนินงานลดอุบัติเหตุทางถนนในช่วงเทศกาลปีใหม่ 2565 พร้อมแจกจ่ายหน้ากากอนามัยและเจลแอลกอฮอล์ให้แก่ประชาชน รณรงค์ให้ป้องกันตนเองเข้มข้นสูงสุด เพื่อลดการแพร่ระบาดของโรคโควิด 19 และมอบกระเช้าของขวัญเป็นกำลังใจแก่เจ้าหน้าที่ที่ปฏิบัติงาน
ดร.สาธิตกล่าวว่า ช่วงเทศกาลปีใหม่ประชาชนมีการเดินทางกลับภูมิลำเนาและท่องเที่ยวจำนวนมาก ทำให้มีโอกาสเกิดอุบัติเหตุบนท้องถนนได้ สาเหตุหลักมาจากการเมาและขับ กระทรวงสาธารณสุขจึงร่วมกับฝ่ายปกครอง กำนันผู้ใหญ่บ้าน ชุมชน จิตอาสา และ อสม. ตั้งด่านชุมชนเพื่อคัดกรองผู้ขับขี่ที่มีอาการมึนเมาไม่ให้ออกสู่ท้องถนน เพื่อความปลอดภัยจากอุบัติเหตุ โดย จ.นครราชสีมา เป็นประตูไปสู่ภาคตะวันออกเฉียงเหนือ มีการใช้รถใช้ถนนจำนวนมาก ซึ่งในช่วง 3 วันของเทศกาลปีใหม่นี้ คือ 29-31 ธันวาคม 2564 จ.นครราชสีมา มีผู้เสียชีวิตจากอุบัติเหตุทางถนนสูงสุดในประเทศ คือ 11 ราย จึงได้มาตรวจเยี่ยมด่านชุมชน ต.ขนงพระใต้ และด่านบริการประชาชน ต.หนองสาหร่าย ที่ตั้งอยู่บนถนนมิตรภาพทั้งสายหลักและสายรอง ซึ่งจัดบริการประชาชนพร้อมทั้งเรื่องอุบัติเหตุและโควิด 19 มีบริการตรวจATK เชิงรุก จ่ายยาสามัญ ให้การปฐมพยาบาล แจกหน้ากากอนามัย และเจลแอลกอฮอล์
ดร.สาธิต กล่าวต่อว่า สำหรับการเตรียมความพร้อมดูแลผู้ป่วยและผู้บาดเจ็บจากอุบัติเหตุทางถนน ได้เน้นย้ำให้สถานพยาบาลทุกระดับพร้อมให้บริการประชาชนตลอด 24 ชั่วโมง โดยพื้นที่ อ.ปากช่อง มีโรงพยาบาลปากช่องนานาเป็นสถานพยาบาลหลักรับดูแลส่งต่อ มีความพร้อมทั้งศูนย์รับแจ้งเหตุ 1669 ห้องฉุกเฉิน ห้องผ่าตัด หอผู้ป่วยศัลยกรรม รถพยาบาล ระบบส่งต่อ โดยจัดบุคลากรทางการแพทย์หมุนเวียนปฏิบัติหน้าที่ตลอด 24 ชั่วโมง พร้อมยกระดับงานอุบัติเหตุฉุกเฉินและระบบขนส่งผู้บาดเจ็บให้ทันสมัย รองรับการเป็นเมืองท่องเที่ยวที่มีถนนสายหลักตัดผ่าน ตั้งแต่วันที่ 29 ธันวาคม 2564 - 1 มกราคม 2565 โรงพยาบาลปากช่องนานารับผู้ป่วยอุบัติทางถนนแล้ว 57 ราย จำนวนนี้ต้องนอนพักรักษาตัว 7 ราย ไม่มีผู้เสียชีวิต ส่วนภาพรวม จ.นครราชสีมา ตั้งแต่วันที่ 29 - 31 ธันวาคม 2564 มีผู้ประสบอุบัติเหตุทางถนน 537 ราย เสียชีวิต 11 ราย ยานพาหนะที่ประสบอุบัติเหตุมากที่สุดคือ รถจักรยานยนต์ ร้อยละ 72.28
"ขอขอบคุณ อสม. บุคลากรทางการแพทย์และสาธารณสุข และเจ้าหน้าที่ที่เกี่ยวข้องทุกคน ที่เสียสละวันหยุดของตัวเองช่วยดูแลประชาชนในช่วงเทศกาลปีใหม่ ทั้งคัดกรองผู้ที่มีอาการมึนเมา ช่วยเหลือเจ้าหน้าที่ในการคัดกรองโควิด 19 เบื้องต้น เพื่อให้ทุกคนเดินทางทั้งไปและกลับได้อย่างปลอดภัยในช่วงปีใหม่นี้" ดร.สาธิตกล่าว
************************************** 1 มกราคม 2565
วันศุกร์ที่ 3 ธันวาคม 2564
เริ่มแล้ว Money Expo Hatyai 2021
ธนาคารอิสลามแห่งประเทศไทย (ไอแบงก์) ร่วมพิธีเปิดงานมหกรรมการเงินหาดใหญ่ครั้งที่ 11 Money Expo Hatyai 2021 ที่ได้เริ่มแล้วอย่างเป็นทางการ
ธนาคารอิสลามแห่งประเทศไทย (ไอแบงก์) ร่วมพิธีเปิดงานมหกรรมการเงินหาดใหญ่ครั้งที่ 11 Money Expo Hatyai 2021 ที่ได้เริ่มแล้วอย่างเป็นทางการ โดยมีนายนิพนธ์บุญญามณี รัฐมนตรีช่วยว่าการกระทรวงมหาดไทย ให้เกียรติเป็นประธานในพิธีเปิดงาน ซึ่งในโอกาสนี้ นายนิพนธ์ บุญญามณี พร้อมด้วย นายสันติ วิริยะรังสฤษฎ์ ประธานจัดงานและ นางสุรียพรรณ์ ณสงขล ารองผู้ว่าราชการจังหวัดสงขลา ได้ให้เกียรติเยี่ยมชมบูธไอแบงก์ โดยมีนายวิสุทธิ์ บริบูรณ์ รองกรรมการผู้จัดการธนาคารอิสลามแห่งประเทศไทย พร้อมคณะผู้บริหาร ให้การต้อนรับกันอย่างพร้อมเพรียง ณ หาดใหญ่ฮอลล์ ชั้น 5 ศูนย์การค้าเซ็นทรัลเฟสติวัลหาดใหญ่ จ.สงขลา
ในปีนี้ไอแบงก์ได้ออกแบบบูธภายใต้แนวคิด "Paradise Future Wealth Garden" ที่ได้แรงบันดาลใจจาก "เมี๊ยะห์รอบ" ซึ่งเป็นโครงสร้างสำคัญในบ้านของพระผู้เป็นเจ้า (หรือมัสยิด) ที่มีไว้สำหรับบอกทิศทางในการสักการะพระองค์ผสมผสานการออกแบบลวดลายด้วยสถาปัตยกรรมอิสลามและตกแต่งภายในด้วยต้นอินทผลัมซึ่งเป็นผลไม้จากสวรรค์เพื่อสื่อถึงความรู้สึกตั้งแต่ทางเข้าบูธของธนาคารที่เปรียบเหมือนประตูสู่ความถูกต้องมั่งคั่งและตลอดไปสอดคล้องกับแนวคิดหลักของการจัดงานFuture Wealth ความมั่นคงในมิติใหม่แห่งอนาคตผู้สนใจสามารถเข้าเยี่ยมชมบูธและรับคำปรึกษาทางด้านการเงินได้ที่บูธไอแบงก์โซน C4 หาดใหญ่ฮอลล์ชั้น5ศูนย์การค้าเซ็นทรัลเฟสติวัลหาดใหญ่ระหว่างวันที่3-5ธันวาคม2564ตั้งแต่เวลา10.00 - 20.00น. โดยปีนี้งดจัดกิจกรรมภายในพื้นที่บูธจึงขอเรียนเชิญทุกท่านติดตามร่วมสนุกลุ้นของรางวัลได้ที่เพจเฟซบุ๊กIslamic Bank of Thailand - ibank
วันศุกร์ที่ 17 ธันวาคม 2564
กรมทางหลวงจัดประกวดภาพถ่ายภายใต้หัวข้อ “มองทางผ่านเลนส์ 361 องศา”
ชิงเงินรางวัล กว่า 230,000 บาท พร้อมเกียรติบัตร
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้จัดโครงการประกวดภาพถ่ายในหัวข้อ “มองทางผ่านเลนส์ 361 องศา” เพื่อให้ประชาชนได้รับรู้และเข้าใจ
ในบทบาทภารกิจของ ทล. และเปิดโอกาสให้ประชาชนได้มีส่วนร่วมในการสะท้อนมุมมองที่สื่อถึงการพัฒนาโครงสร้างพื้นฐานที่ ทล. มีส่วนในการพัฒนาเศรษฐกิจ สังคม วัฒนธรรม และเทคโนโลยี ให้มีความเจริญก้าวหน้าอย่างยั่งยืน
นอกจากนี้ ยังเป็นการสร้างการมีส่วนร่วมของประชาชนในการดำเนินงานของ ทล. ผ่านการถ่ายภาพ โดยภาพถ่ายที่ส่งเข้าประกวดต้องเป็นภาพทางหลวง สะพาน หรือโครงการก่อสร้างของ ทล. รวมถึงสิ่งปลูกสร้าง อุปกรณ์อำนวยความสะดวก ความปลอดภัย ในเขตทางหลวง เช่น ศาลาทางหลวง หลักกิโลเมตร ป้ายต่าง ๆ เป็นต้น โดยเป็นภาพภายใต้แนวความคิด “มองทางผ่านเลนส์ 361 องศา” สื่อถึงการพัฒนาโครงข่ายทางหลวง
ทั่วประเทศ ที่เชื่อมโยงระบบการคมนาคมขนส่งทั้งทางบก ทางน้ำ ทางอากาศ และทางราง สนับสนุนการขับเคลื่อนเศรษฐกิจ สังคม วัฒนธรรม เทคโนโลยี การท่องเที่ยว และความมั่นคง รวมถึงการเกื้อหนุนซึ่งกันและกันระหว่าง ทล. ประชาชน ภาครัฐ และเอกชน ทั้งนี้ ภาพถ่ายจะต้องเป็นถนนหรือสะพานในความรับผิดชอบของ ทล. เท่านั้น
สำหรับรางวัลในโครงการประกวดภาพถ่ายในหัวข้อ “มองทางผ่านเลนส์ 361 องศา” นั้น
ทล. ได้แบ่งรางวัลเป็น 2 ประเภทพร้อมเกียรติบัตร ได้แก่ ประเภทภาพถ่ายจากกล้องดิจิตอล และประเภทภาพถ่ายจากอากาศยานไร้คนขับ (โดรน) โดยทั้ง 2 ประเภท ประกอบด้วย รางวัลชนะเลิศ เงินรางวัล 50,000 บาท รางวัลรองชนะเลิศอันดับที่ 1 เงินรางวัล 30,000 บาท รางวัลรองชนะเลิศอันดับที่ 2 เงินรางวัล 10,000 บาท และรางวัลชมเชย 5 รางวัล เงินรางวัล 5,000 บาท รวมเงินรางวัลทั้งสิ้น 230,000 บาท โดยผู้สนใจเข้าร่วมโครงการสามารถศึกษารายละเอียดและดาวน์โหลดใบสมัครได้ที่เว็บไซต์ www.doh.go.th และส่งผลงานได้ตั้งแต่วันที่ 1 มกราคม 2565 - 15 มิถุนายน 2565 ประกาศผลการตัดสินภายในเดือนกรกฎาคม 2565 โดยถือวันประทับตราไปรษณีย์เป็นสำคัญ
วันศุกร์ที่ 22 เมษายน 2565
อนุมัติ 2,054 ล้าน ฟื้นฟูเศรษฐกิจฐานรากในภาคเกษตรกรรม
วันศุกร์ที่ 22 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูเศรษฐกิจฐานรากและชุมชนในภาคเกษตรกรรม โดยอนุมัติงบประมาณกว่า 2,054 ล้านบาท สำหรับโครงการช่วยเหลือเกษตรกรที่ประสบปัญหาจากการแพร่ระบาดของโรคโควิด-19 ของ 4 มหาวิทยาลัย ได้แก่ มหาวิทยาลัยมหาสารคาม มหาวิทยาลัยเทคโนโลยีราชมงคล มหาวิทยาลัยแม่โจ้ และมหาวิทยาลัยราชภัฎมหาสารคาม เช่น โครงการวิจัยเพื่อยกระดับทักษะอาชีพในภาคเกษตรกรรม โครงการพัฒนาศักยภาพผู้ประกอบการผลิตภัณฑ์ชุมชน โครงการถ่ายทอดเทคโนโลยีและนวัตกรรมเกษตรและสมุนไพร เพื่อลดรายจ่ายเพิ่มรายได้แก่เกษตรกรด้วยเทคโนโลยีและนวัตกรรมสมัยใหม่ ครอบคลุมเครือข่ายวิสาหกิจชุมชนกว่า 16,000 กลุ่มทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 21 มิถุนายน 2564
อนุทิน เผย กรมวิทย์ฯ กำลังศึกษาสารสกัดจากรากกัญชา พบมีผลช่วยรักษาเนื้อเยื่อปอด
รองนายกรัฐมนตรีและรัฐมนตรีว่าการกระทรวงสาธารณสุข เผยกรมวิทยาศาสตร์การแพทย์ กำลังศึกษาสารสกัดจากรากกัญชาในหลอดทดลอง พบมีผลช่วยรักษาเนื้อเยื่อปอด เพื่อต่อยอดรักษา ฟื้นฟู ปอดของผู้ป่วยโควิด 19 ที่หายแล้ว ซึ่งเนื้อเยื่อถูกทำลายขณะติดเชื้อ
รองนายกรัฐมนตรีและรัฐมนตรีว่าการกระทรวงสาธารณสุข เผยกรมวิทยาศาสตร์การแพทย์ กำลังศึกษาสารสกัดจากรากกัญชาในหลอดทดลอง พบมีผลช่วยรักษาเนื้อเยื่อปอด เพื่อต่อยอดรักษา ฟื้นฟู ปอดของผู้ป่วยโควิด 19ที่หายแล้ว ซึ่งเนื้อเยื่อถูกทำลายขณะติดเชื้อ พร้อมให้แนวทางมอบผลตอบแทนวิสาหกิจชุมชนที่ตัดช่อดอกส่งรัฐ เป็นผลิตภัณฑ์ หรือสารสกัดจากช่อดอกกัญชา เพื่อนำไปต่อยอดเสริมสร้างรายได้
วันนี้ (21 มิถุนายน 2564) ที่ กรมวิทยาศาสตร์การแพทย์ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขได้กล่าวขณะเปิดงานตัดช่อดอกกัญชาสายพันธุ์ไทย ว่า ได้รับรายงานจากนายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ เกี่ยวกับการนำส่วนต่างๆ ของต้นกัญชามาวิจัยต่อยอดเพื่อประโยชน์ทางการแพทย์ พบว่า สารสกัดจากรากของต้นกัญชาจากการวิจัยในหลอดทดลอง มีผลช่วยรักษาเนื้อเยื่อของปอด จึงมอบให้กรมวิทยาศาสตร์การแพทย์ทำการทดลองวิจัยอย่างจริงจังและรวดเร็วที่สุด เพื่อจะนำไปพื้นฟูเนื้อเยื่อปอดที่ถูกทำลายจากโรคโควิด 19 ให้กลับมาใกล้เคียงเดิมมากที่สุดทั้งนี้ รวมถึงอวัยวะอื่นๆ ของมนุษย์ด้วย ซึ่งถือว่าจะเป็นประโยชน์มหาศาลในวงการการแพทย์ อย่างไรก็ตามขณะนี้ยังอยู่ในกระบวนการทดลองและวิจัยขอให้ประชาชนอย่านำรากกัญชามาใช้เองเนื่องจากอาจเกิดอันตรายได้ให้รอผลวิจัยอย่างเป็นทางการที่แน่ชัดก่อน
นายอนุทิน กล่าวต่อว่า นอกจากนี้ ได้หารือกับอธิบดีกรมการแพทย์แผนไทยและการแพทย์ทางเลือก ให้ร่วมมือกับกรมวิทยาศาสตร์การแพทย์ ที่จะทำให้กัญชาเป็นทางเลือกในการเสริมสร้างรายได้ประชาชนในช่วงวิกฤตเศรษฐกิจที่ได้รับผลกระทบจากสถานการณ์โควิด 19 รวมถึงให้ร่วมกับสำนักงานคณะกรรมการอาหารและยาหาแนวทางมอบผลตอบแทนแก่วิสาหกิจชุมชนที่นำช่อดอกมาขายให้กับภาครัฐ อาจจะเป็นในรูปของผลิตภัณฑ์ หรือสารสกัดจากช่อดอกกัญชา เพื่อนำไปต่อยอดเสริมสร้างรายได้ หาโอกาสใหม่ๆ ให้กับประชาชน โดยจะพยายามให้เกิดเป็นความจริงโดยเร็วที่สุด
******************************** 21 มิถุนายน 2564
วันอาทิตย์ที่ 22 พฤษภาคม 2565
“ชัยวุฒิ” ฝากผู้ว่าคนใหม่เเก้ด่วนน้ำท่วม เตรียมนำ ดิจิทัล Blockchain  ช่วยเลือกตั้งออนไลน์
“ชัยวุฒิ” ฝากผู้ว่าคนใหม่เเก้ด่วนน้ำท่วม เตรียมนำ ดิจิทัล Blockchain  ช่วยเลือกตั้งออนไลน์
วันนี้(22พฤษภาคม2565 )นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)ในฐานะรองหัวหน้าพรรคพลังประชารัฐเดินทางไปใช้สิทธิ์เลือกตั้งที่หน่วยเลือกตั้งที่1แขวงจตุจักรเขตจตุจักร หน้าอาคารSCB PARK เปิดเผยหลังการใช้สิทธิ์ว่าฝากเชิญชวนให้ชาวกรุงเทพมหานครออกมาใช้สิทธิ์ในการเลือกตั้งครั้งนี้ เพื่อกำหนดอนาคตของกรุงเทพฯพร้อมฝากให้ผู้ว่าราชการกรุงเทพมหานครคนใหม่เเก้ไขปัญหาเรื่องน้ำท่วมการจราจรเเละปัญหาสิ่งเเวดล้อมซึ่ง3เรื่องนี้เป็นเรื่องใหญ่ที่ชาวพี่น้องกรุงเทพฯเดือดร้อนมาก
โดยโครงสร้างพื้นฐานต่างๆอยากให้เร่งทำงานให้เป็นรูปธรรมโดยเร็วที่สุดเพื่อสร้างคุณภาพชีวิตของคนกรุงให้ดีขึ้นขณะเดียวกันก็เตรียมที่จะหาแนวทางในการนำระบบดิจิทัลBlockchainมาใช้ในการจัดการเลือกตั้งออนไลน์สำหรับการเลือกตั้งนอกเขต(สำหรับผู้ที่อยู่ต่างประเทศ)หรือเลือกตั้งล่วงหน้าเพื่อให้ทุกคนได้มีโอกาสใช้สิทธิ์อย่างเทียมกัน
“การเลือกตั้งท้องถิ่นผู้ว่าก.ท.ม.และส.ก.ไม่มีการเลือกตั้งนอกเขตและไม่มีการเลือกตั้งล่วงหน้ามีแต่การเลือกตั้งแค่วันเดียวคือประชาชนที่มาเลือกตั้งใช้สิทธิ์ไม่ได้ก็จะสละสิทธิ์ไปท่านต้องไปแจ้งก.ก.ต.ว่าท่านไม่ได้มาใช้สิทธิ์ด้วยเหตุผลอะไร ท่านจะได้ไม่ถูกลงโทษไม่เสียสิทธิ์เลือกตั้งผมคิดว่าในการเลือกตั้งท้องถิ่นน่าจะมีการปรับปรุงให้มีการเลือกตั้งออนไลน์ได้ผ่านระบบอิเล็กทรอนิกส์ซึ่งผ่านระบบบล็อกเชน(Blockchain)เป็นตัวควบคุมไม่ให้มีการโกงการเลือกตั้งที่สามารถทำได้ซึ่งผมกำลังศึกษาเรื่องนี้อยู่เพื่อให้การเลือกสามารถเลือกตั้งออนไลน์ได้เวลาเราไม่อยู่ในประเทศหรืออยู่ต่างจังหวัดไม่สามารถมาใช้สิทธิ์ได้เนี่ยเราก็จะได้เลือกตั้งออนไลน์อันนี้ก็เป็นเรื่องสำคัญที่จะแก้ไขและปรับการเลือกตั้งในอนาคตต่อไป”นายชัยวุฒิกล่าว
*************
วันพฤหัสบดีที่ 24 มีนาคม 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต ฯ
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) พ.ศ. 2565 - 2569 และกล่าวปาฐกถาพิเศษฯ
ท่านรองนายรัฐมนตรีและรัฐมนตรีว่าการกระทรวงสาธารณสุข
ท่านรัฐมนตรี
ผู้บริหารหน่วยงานภาครัฐ ภาคเอกชน
ผู้มีเกียรติ และสื่อมวลชนทุกท่าน
ผมรู้สึกยินดีและเป็นเกียรติอย่างยิ่งที่มาเป็นประธานในพิธีลงนามบันทึกข้อตกลงความร่วมมือการบูรณาการความร่วมมือการพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) พ.ศ. 2565 - 2569 ในวันนี้
รัฐบาลให้ความสำคัญกับการพัฒนากำลังคนของชาติเป็นอย่างยิ่ง เนื่องด้วยทรัพยากรมนุษย์ถือเป็นหัวใจของการพัฒนาประเทศ การพัฒนาคนในทุกช่วงวัยจึงเป็นรากฐานสำคัญที่ต้องร่วมกันขับเคลื่อนอย่างรอบด้าน
การพัฒนาเด็กปฐมวัยถือเป็นรากฐานขั้นต้นที่ต้องได้รับการพัฒนาอย่างรอบด้าน เต็มศักยภาพ และเท่าเทียมในทุกมิติ เพื่อให้เด็กมีภูมิคุ้มกันต่อการเปลี่ยนแปลง นำไปสู่การเป็นพลเมืองคุณภาพของสังคม สำหรับการพัฒนาผู้สูงอายุนั้น จำเป็นต้องสร้างทัศนคติของคนในสังคม ให้มองว่าผู้สูงอายุเป็นกลุ่มประชากรที่มีศักยภาพสามารถพึ่งพาตนเองได้ และยังเป็นพลังสำคัญในการพัฒนาประเทศและขับเคลื่อนกิจกรรมทางเศรษฐกิจได้
การลงนามบันทึกข้อตกลงความร่วมมือระหว่าง 7 กระทรวงในครั้งนี้ นับเป็นการยกระดับการขับเคลื่อนการพัฒนาคนตลอดช่วงชีวิต โดยมีเป้าหมายร่วมกันเพื่อพัฒนาให้คนไทยทุกคนมีศักยภาพสูง และมีความพร้อมต่อการดำเนินชีวิตในศตวรรษที่ 21 และเป็นกำลังสำคัญของประเทศชาติต่อไป ทั้งหมดนี้ นับเป็นความท้าทายอย่างยิ่งสำหรับทุกหน่วยงานและทุกภาคส่วนในการเชื่อมโยงแนวนโยบายรัฐบาลและแผนยุทธศาสตร์ต่าง ๆ สู่การปฏิบัติอย่างเป็นรูปธรรม
ผมขอขอบคุณผู้บริหาร ผู้ปฏิบัติงาน และเจ้าหน้าที่ที่เกี่ยวข้องทั้ง 7 กระทรวง ที่เห็นถึงความสำคัญของการพัฒนาคนในทุกช่วงวัย และร่วมกันผลักดันให้เกิดการพัฒนาเด็กปฐมวัยและผู้สูงอายุอย่างมีคุณภาพในทุกมิติ
ผมขอให้การดำเนินงานหลังจากนี้บรรลุตามเป้าประสงค์การพัฒนาที่ตั้งไว้ทุกประการ และบรรลุตามแผนยุทธศาสตร์ชาติ 20 ปี ซึ่งจะเป็นประโยชน์อย่างยิ่งต่อประเทศชาติในระยะยาว และขออวยพรให้ทุกคนประสบแต่ความสุข ความเจริญ มีสุขภาพร่างกายแข็งแรง มีจิตใจที่เข้มแข็ง ร่วมกันสร้างสรรค์พัฒนาสังคมไทย โดยไม่ทิ้งใครไว้ข้างหลังสืบไป
ขอบคุณครับ
----------------
วันพฤหัสบดีที่ 21 เมษายน 2565
ดีอีเอส จับมือ สกมช.ย้ำ เว็บไซต์ ป.ป.ช. ไม่ถูกเเฮ็ก ยืนยัน ระบบป้องกันข้อมูลรัฐดี
ดีอีเอส จับมือ สกมช.ย้ำ เว็บไซต์ ป.ป.ช. ไม่ถูกเเฮ็ก ยืนยัน ระบบป้องกันข้อมูลรัฐดี
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม ร่วมกับพลเอก ดร.ปรัชญา เฉลิมวัฒน์ เลขาธิการคณะกรรมการการรักษาความมั่นคงปลอดภัยไซเบอร์แห่งชาติ,นาวาอากาศเอก อมร ชมเชย รองเลขาธิการคณะกรรมการการรักษาความมั่นคงปลอดภัยไซเบอร์แห่งชาติและผู้อำนวยการศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ แถลงข่าว เรื่องเว็บไซต์สํานักงานป.ป.ช.มีข้อมูลรั่วไหล
โดยนายชัยวุฒิ ธนาคมานุสรณ์ กล่าวว่า จากเหตุการณ์กรณีที่มีนําเสนอข่าว มีข้อมูลทรัพย์สิน 780 บัญชี-เรื่องชี้มูล 1,366 คดี รั่วไหลไปยังเว็บไซต์ของหน่วยงานอื่น ของภาคเอกชน ซึ่งทำให้คนเข้าใจผิดว่า เว็บไซด์ถูกแฮก ทางกระทรวงดิจิทัลเพื่อเศรษฐกิจและสังคม (ดีอีเอส) และ สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ได้ร่วมกับ สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ตรวจสอบแล้วพบว่า เรื่องนี้ไม่ได้ถูกแฮก ไม่ได้ถูกโจมตี ระบบของป.ป.ช.ยังมีความมั่นคงปลอดภัย โดยข้อมูลที่รั่วไหลออกไปเป็นข้อมูลที่ป.ป.ช.เป็นข้อมูลที่เปิดเผยอยู่แล้วตามกฎหมาย บัญชีทรัพย์สิน ข้อมูลมติชี้มูลความผิดซึ่งป.ป.ช.เปิดเผยอยู่แล้ว แต่มีบุคคลบางกลุ่ม นำข้อมูลนี้ไปเผยแพร่ต่อในเว็บไซด์ของกลุ่มบุคคลนั้นซึ่งทำให้เกิดความสับสน ข้อมูลอาจมีความคลาดเคลื่อน บิดเบือน เปลี่ยนแปลง ทาง ป.ป.ช. จึงได้มีการแจ้งเตือน ไม่ให้นำข้อมูลจากเว็บไซต์ดังกล่าวไปใช้ ให้ตรวจสอบข้อมูลต่างๆจากเว็บไซต์ของป.ป.ช.เท่านั้นเป็นข้อมูลที่เชื่อถือได้ ไม่ได้ถูกแฮก หรือโจมตี
ด้านนาวาอากาศเอกอมร ชมเชย รองเลขาธิการคณะกรรมการการรักษาความมั่นคงปลอดภัยไซเบอร์แห่งชาติและ ผู้อำนวยการศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ กล่าวว่า ในกรณีต่างๆเราได้ตรวจสอบพบเจอเหตุการณ์นี้ครั้งแรก วันที่ 13 มกราคม และหลังจากนั้นก็ได้ดำเนินการตรวจสอบร่วมกับทาง ปปช. อย่างใกล้ชิด เพื่อให้มั่นใจว่าจากข้อมูลที่พบเจอนั้นเป็นสิ่งที่ต้องเปิดเผยอยู่แล้ว แล้วก็ตัวเว็บรวมทั้งระบบต่างๆของ ปปช.ยังมีความมั่นคงปลอดภัย แต่ในสิ่งที่ถูกสื่อออกไปว่ามีการถูกแฮกนั้นมันไปเกิดขึ้นกับตัวระบบของหน่วยงานอื่นที่ได้ดูดข้อมูลนี้ไปแล้วก็ก่อให้เกิดการเข้าใจผิด เพราะฉะนั้นในส่วนประเด็นนี้คือ ตัวองค์กรที่เกี่ยวข้องยังมีความมั่นคงปลอดภัย แต่ถึงอย่างไรก็ตามทาง สกมช กับทาง ดีอี ก็จะเตรียมการและเฝ้าระวังเรื่องนี้อย่างใกล้ชิด ทั้งประเด็นนี้และก็ประเด็นเรื่องความมั่นคงปลอดภัยไซเบอร์ในอนาคต
นายชัยวุฒิ กล่าวเพิ่มเติมว่า ทั้งนี้ทางกระทรวงดิจิทัลเพื่อเศรษฐกิจและสังคม และทางสำนักงานคณะกรรมการความมั่นคงปลอดภัยไซเบอร์แห่งชาติ เราจะเฝ้าระวังติดตามปัญหาภัยคุกคามในโลกไซเบอร์อยู่ตลอดเวลา เพื่อไม่ให้มีการถูกโจมตีในหน่วยงานของรัฐทั้งหมด โดยต่อจากนี้ทางหน่วยงานหรือทางพี่น้องประชาชนถูกโจมตีหรือมีปัญหาถูกแฮ็กต่างๆก็สามารถติดต่อเข้ามาได้ทางศูนย์เตือนภัยเกี่ยวกับความมั่นคงปลอดภัยไซเบอร์ เจ้าหน้าที่ NCERT และ ncsa.or.th เรามีหน่วยงานรับเรื่องร้องเรียน และคอยช่วยประสานงานอยู่ตลอดเวลา
*************************
วันเสาร์ที่ 30 กรกฎาคม 2565
นายกฯชวนชิมกาแฟ “โรบัสต้า สะบ้าย้อย” หอม กลมกล่อม ไม่เปรี้ยว ผลงานรัฐบาลส่งเสริมอาชีพชาวจังหวัดชายแดนใต้ เตรียมดันขึ้น GI
รัฐบาลส่งเสริมการปลูกกาแฟโรบัสต้าเป็นพืชเศรษฐกิจจังหวัดชายแดนใต้ ชาวบ้านพื้นที่ให้ความสนใจ สร้างรายได้เพิ่มเกษตรกรได้จริง อยู่ในขั้นพัฒนาสายพันธุ์ท้องถิ่น  “โรบัสต้ายอดดำ” เตรียมขึ้นทะเบียน GI
วันที่ 30 กรกฎาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า ได้ลงพื้นที่จังหวัดชายแดนใต้เมื่อสัปดาห์ที่ผ่านมาเพื่อติดตามการขับเคลื่อนนโยบายของพลเอก ประยุทธ์ จันทร์โอชา นายกรัฐมนตรี เรื่องการส่งเสริมเกษตรกรในพื้นที่ปลูกกาแฟ เนื่องจากเป็นอีกหนึ่งทางเลือกที่จะสามารถสร้างอาชีพ สร้างรายได้แก่ประชาชนเป็นอย่างดี ทั้งนี้ ศูนย์อำนวยการบริหารจังหวัดชายแดนภาคใต้ (ศอ.บต.) และกองกำลังทหารพัฒนา ได้ร่วมกันขับเคลื่อนและพัฒนากาแฟโรบัสต้า ที่ปัจจุบันถือเป็นพืชเศรษฐกิจชนิดหนึ่ง ที่เกษตรกรในพื้นที่นิยมปลูกกันมากขึ้น โดยเฉพาะในพื้นที่อำเภอเบตง อำเภอธารโต จังหวัดยะลา และอำเภอสะบ้าย้อย จังหวัดสงขลา
นางสาวรัชดา กล่าวว่า จากการลงพื้นที่ อ.สะบ้าย้อย ได้พบกับนายจีรวัฒน์ นุ่นศรี ประธานกลุ่มวิสาหกิจชุมชนเกษตรผสมผสานรักบ้านเกิด ตำบลเขาแดง อ. สะบ้าย้อย ซึ่งเล่าว่า ประชาชนที่นี่มีความสุขและมีความหวังจากโครงการส่งเสริมการปลูกกาแฟเป็นอย่างมาก เพราะนอกจากจะมีรายได้เพิ่มขึ้นอย่างชัดเจนแล้ว ทุกคนยังรู้สึกภาคภูมิใจที่ได้เป็นส่วนหนึ่งของการเผยแพร่ความโดดเด่นของพื้นที่ ทั้งนี้ นายจีรวัฒน์ ฝากขอบคุณนายกรัฐมนตรี ที่ให้การส่งเสริมการสร้างอาชีพและสร้างรายได้ นำไปสู่ผลลัพธ์ที่จับต้องได้จริง อีกทั้งยังได้ฝากกาแฟโรบัสต้า อ.สะบ้าย้อย ให้นายกฯได้ชิมด้วย ซึ่งกาแฟของสะบ้าย้อยมีความโดดเด่นในเรื่องรสชาติ สืบสายพันธุ์ดั้งเดิมที่มีอายุมากกว่า 300 ปี ต้นขึ้นอยู่ริมเชิงเขาบริเวณถ้ำคอก ซึ่งสถานที่นี้เคยเป็นที่นั่งวิปัสสนากรรมฐานของหลวงพ่อทวดเหยียบน้ำทะเลจืด เมื่อครั้งเดินทางไปธุดงค์ในสมัยกรุงศรีอยุธยา ขณะนี้ภาครัฐได้ให้การสนับสนุนการขยายสายพันธุ์ “โรบัสต้ายอดดำ” ซึ่งเป็นสายพันธุ์ที่มีอัตลักษณ์เฉพาะถิ่นของตำบลเขาแดง และมีความเป็นไปได้ว่าจะสามารถขึ้นทะเบียนเป็นสินค้าบ่งชี้ทางภูมิศาสตร์ (Geographical Identification: GI) จากกรมทรัพย์สินทางปัญญาได้ในปีหน้า และจะยกระดับสู่สากลต่อไป
“นายกรัฐมนตรีได้ชิมกาแฟแล้ว ท่านบอกอร่อยมาก ชอบ หอม ไม่เปรี้ยว ไม่ขมมาก กลมกล่อม อยากให้คอกาแฟลองชิมกัน จะได้ช่วยประชาสัมพันธ์ของดีๆประจำถิ่น ประเทศไทยมีของดีเยอะ เราต้องช่วยกันบอกต่อ ของจะได้ขายดี ชาวบ้านมีรายได้เพิ่ม และทุกภาคส่วน รัฐ-ประชาชน-เอกชนร่วมมือกัน ของพื้นถิ่นสามารถไปไกลสู่ตลาดต่างชาติได้แน่นอน” นางสาวรัชดา กล่าว
วันจันทร์ที่ 11 เมษายน 2565
โฆษกรัฐบาลเผย “นายกฯ” ห่วงสุขภาพจิตวัยรุ่น กำชับหน่วยงานที่เกี่ยวข้องเฝ้าระวัง ขอผู้ปกครองอย่าปิดบังข้อมูล ปกป้องลูกหลานในทางที่ผิด ชี้ใช้โอกาสปีใหม่ไทยกระชับสัมพันธ์ครอบครัว
โฆษกรัฐบาลเผย “นายกฯ” ห่วงสุขภาพจิตวัยรุ่น กำชับหน่วยงานที่เกี่ยวข้องเฝ้าระวัง ขอผู้ปกครองอย่าปิดบังข้อมูล ปกป้องลูกหลานในทางที่ผิด ชี้ใช้โอกาสปีใหม่ไทยกระชับสัมพันธ์ครอบครัว
วันที่ 11 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความกังวลเป็นห่วงสุขภาพจิตวัยรุ่น จากสถานการณ์ปัจจุบันพบว่ามีวัยรุ่นได้ลงมือก่อเหตุกระทำความรุนแรงต่อบุคคลที่ใกล้ชิดในครอบครัว รวมถึงการฆ่าบุพการี ซึ่งเป็นเรื่องที่หดหู่บันทอนความรู้สึกของคนไทยทั้งประเทศเป็นอย่างมาก กำชับหน่วยงานที่เกี่ยวข้องติดตามปัญหา ตรวจสอบสาเหตุแรงจูงใจการก่อเหตุอย่างใกล้ชิด
นายธนกรฯ กล่าวว่า วัยรุ่นเป็นช่วงวัยที่สำคัญของชีวิต การเปลี่ยนแปลงของสังคม และสิ่งแวดล้อมที่อยู่รอบตัววัยรุ่น ทำให้วัยรุ่นมีความเครียด และบางครั้งไม่สามารถปรับตัวให้เผชิญกับปัญหาที่เกิดขึ้นได้ หากวัยรุ่นมีความเครียดสะสมในระดับที่มากเกินไปจะส่งผลกระทบทางด้านลบต่อปัญหาสุขภาพกาย ทำให้รู้สึกเครียด กังวล ซึมเศร้า ท้อแท้ หมดหวัง สับสนฟุ้งซ่าน เซ็ง กลัว ระแวง หงุดหงิดหรือครึกครื้น อารมณ์เปลี่ยนแปลงง่าย รู้สึกไร้คุณค่าในตนเอง หรือคิดว่าตนเองเป็นภาระของผู้อื่น มองเห็นแต่ความผิดพลาดของตนเอง ทำให้ขาดประสิทธิภาพในการควบคุมตัวเอง ขาดการยับยั้งชั่งใจ ไม่รู้จักผิดชอบชั่วดี ลงมือกระทำใดลงไปเพียงเพราะอารมณ์ชั่ววูบ นอกจากนี้ การคบเพื่อน รวมถึงการใช้สารเสพติด ก็มีผลต่อสุขภาพจิตของวัยรุ่นด้วย
“นายกรัฐมนตรีฝากเตือนไปยังเยาวชน อย่าเก็บความรู้สึกไว้คนเดียว พยายามปรึกษาพูดคุยกับคนที่ไว้ใจ หรือบุคคลที่มีความน่าเชื่อถือสามารถแนะนำได้อย่างถูกต้อง ขอให้คิดไตร่ตรองอย่างมีสติ อย่าให้อารมณ์ครอบงำ จนนำไปสู่การก่อเหตุเกิดการสูญเสียชีวิต พรากบุคคลอันเป็นที่รักให้จากไปอย่างไม่มีวันกลับมาอีก พร้อมกับกำชับให้เจ้าหน้าที่ของรัฐ โดยเฉพาะส่วนท้องถิ่นซึ่งใกล้ชิดกับประชาชนในพื้นที่คอยสอดส่อง เฝ้าระวังดูแลพฤติกรรมเยาวชนกลุ่มเสี่ยงที่อาจจะก่อเหตุรุนแรง และฝากเตือนไปยังผู้ปกครอง หากลูกหลานมีอาการไม่ปกติ ส่อไปในทิศทางที่รุนแรง ชอบทำร้ายบุคคลในครอบครัว ให้รีบแจ้งเจ้าหน้าของรัฐที่ท่านสะดวก อย่าปกปิดข้อมูล ปกป้องลูกหลานในทางที่ผิด และใช้โอกาสเทศกาลสงกรานต์ปีใหม่ไทยวันหยุดยาวที่ครอบครัวจะได้ใช้เวลาร่วมกันกระชับความสัมพันธ์ตามวิถีไทยซึ่งตรงกับวันครอบครัว 14เมษายน ด้วย” นายธนกรกล่าว
วันศุกร์ที่ 24 ธันวาคม 2564
นายกฯ อวยพรปีใหม่สื่อมวลชน ประจำทำเนียบรัฐบาล “ขอให้มีความสุข สุขภาพแข็งแรง ประสบความสำเร็จตลอดปี 2565” โฆษกรัฐบาลพร้อมข้าราชการการเมือง ร่วมงานสังสรรค์ปีใหม่ สื่อทำเนียบฯ
นายกฯ อวยพรปีใหม่สื่อมวลชนประจำทำเนียบรัฐบาล  “ขอให้มีความสุข สุขภาพแข็งแรง ประสบความสำเร็จตลอดปี 2565” โฆษกประจำสำนักนายกรัฐมนตรี พร้อมข้าราชการการเมืองร่วมงานสังสรรค์ปีใหม่ สื่อทำเนียบฯ
วันนี้ (24 ธ.ค. 64) นายธนกร วังบุญคงชนะ โฆษกประจำสำนักนายกรัฐมนตรี น.ส.ไตรศุลี ไตรสรณกุล รองโฆษกประจำสำนักนายกรัฐมนตรี พร้อมด้วยข้าราชการการเมือง โดยมี นายอนุชา บูรพชัยศรี รองเลขาธิการนายกรัฐมนตรีฝ่ายการเมือง นายเสกสกล อัตถาวงศ์ กรรมการผู้ช่วยรัฐมนตรีประจำนายกรัฐมนตรี ร่วมรับประทานอาหารกลางวันกับสื่อมวลชนประจำทำเนียบรัฐบาล ในงานกิจกรรมพบปะสื่อมวลชนประจำทำเนียบรัฐบาล เนื่องในเทศกาลส่งท้ายปีเก่า ต้อนรับปีใหม่ภายใต้มาตรการ COVID-Free Setting
โอกาสนี้ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากคำอวยพรถึงยังสื่อมวลชนว่า “นายกฯ อวยพรสื่อมวลชนให้มีความสุขสุขภาพแข็งแรงประสบความสำเร็จตลอดตลอดปี 2565”
นายธนกร ยังกล่าวขอบคุณพี่น้องสื่อมวลชนในนามโฆษกรัฐบาล ที่ได้ร่วมกันทำงานกับท่านนายกรัฐมนตรีและรัฐบาลมาอย่างดีมาตลอดทั้งปี พร้อมอวยพรให้สื่อมวลชนและครอบครัวสุขภาพแข็งแรงมีความสุข สร้างความสมดุลระหว่างการป้องกันโควิด-19 และการดูแลตนเองแบบครอบจักรวาล สุขสมหวัง ปี 2565 ทุกท่าน
ภายในงาน ยังมีการจับสลากของขวัญและมอบของที่ระลึก ให้ตัวแทนสื่อมวลชน โดยในปีนี้ ของขวัญที่นายกรัฐมนตรีมอบเป็นเครื่องดูดฝุ่น ขณะที่ พลเอกประวิตรวงษ์สุวรรณรองนายกรัฐมนตรี มอบ เครื่องปั่นน้ำผลไม้แยกกาก เพื่อให้ทุกคนร่วมกันตระหนักและรักษาสิ่งแวดล้อม พร้อมดูแลสุขภาพ นอกจากนี้ รองนายกรัฐมนตรี รัฐมนตรี รวมถึง เลขาธิการนายกรัฐมนตรี ก็นำของขวัญมอบแก่สื่อมวลชนภายในงานด้วย
วันจันทร์ที่ 2 พฤษภาคม 2565
สธ. เผย สถานการณ์โควิดภาพรวมลดลง ภาคอีสานยังติดเชื้อสูง ย้ำฉีดวัคซีนลดความรุนแรงได้
กระทรวงสาธารณสุข เผย สถานการณ์โควิด 19 แนวโน้มลดลง แต่บางจังหวัดในภาคอีสานยังพบการติดเชื้อสูง ย้ำ “โอมิครอน” หากไม่ฉีดวัคซีนเข็มกระตุ้นอาจอาการรุนแรงและเสียชีวิตได้ ต้องเร่งนำผู้สูงอายุไปฉีดวัคซีนพร้อมแจงสาเหตุการแยกผู้เสียชีวิตจากโควิดจริง
กระทรวงสาธารณสุข เผย สถานการณ์โควิด19 แนวโน้มลดลง แต่บางจังหวัดในภาคอีสานยังพบการติดเชื้อสูงย้ำ “โอมิครอน” หากไม่ฉีดวัคซีนเข็มกระตุ้นอาจอาการรุนแรงและเสียชีวิตได้ ต้องเร่งนำผู้สูงอายุไปฉีดวัคซีนพร้อมแจงสาเหตุการแยกผู้เสียชีวิตจากโควิดจริงกับผู้เสียชีวิตจากโรคร่วมและพบโควิด เพราะมีมาตรการที่จะลดการตายจากการดูแลรักษาที่ต่างกัน จะช่วยให้วางมาตรการการรักษาในอนาคตได้
วันนี้ (2 พฤษภาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นพ.จักรรัฐ พิทยาวงศ์อานนท์ ผู้อำนวยการกองระบาดวิทยา กรมควบคุมโรค แถลงสถานการณ์โรคโควิด19 ว่าวันนี้ประเทศไทยมีรายงานผู้ติดเชื้อ 9,331 ราย ลดลงจากหลายสัปดาห์ก่อนที่มีผู้ติดเชื้อวันละประมาณ 2 หมื่นราย ผู้ป่วยปอดอักเสบและใส่ท่อช่วยหายใจมีแนวโน้มลดลง ขณะที่ผู้ป่วยรักษาหายเพิ่มขึ้นต่อเนื่อง สอดคล้องกับข้อมูลผู้ติดเชื้อที่ลงทะเบียนรับการรักษาของ สปสช. ทั้งแบบผู้ป่วยนอกและแยกกักที่บ้าน (OPSI) และระบบรักษาที่บ้าน (HI) ซึ่งสัปดาห์ล่าสุดมี 498,578 ราย ลดลงจากเดิม 6-7 แสนราย สะท้อนว่าสถานการณ์ลดลงจริง ส่วนผู้เสียชีวิตมี 84 ราย ส่วนใหญ่ไม่ได้รับวัคซีนเข็มกระตุ้น เป็นผู้สูงอายุและมีโรคเรื้อรัง ภาคตะวันออกเฉียงเหนือ ภาคกลาง และภาคตะวันออก มีผู้เสียชีวิตจำนวนมาก
นพ.จักรรัฐกล่าวว่า การรายงานผู้เสียชีวิตมีการปรับรายงานแยกระหว่างกลุ่มติดเชื้อโควิด ปอดอักเสบและเสียชีวิต กับกลุ่มที่มีโรคเรื้อรังและตรวจพบโควิด เพื่อให้สอดคล้องกับสถานการณ์การติดเชื้อและเสียชีวิตที่เกิดขึ้นจริงซึ่งทั้งสองกลุ่มมีมาตรการที่จะลดการตายจากการดูแลรักษาที่ต่างกัน จะช่วยให้วางมาตรการการรักษาในอนาคตได้ ทั้งนี้ สายพันธุ์โอมิครอนส่วนใหญ่ไม่มีอาการหรืออาการไม่มาก แต่หากไม่ฉีดวัคซีน ยังมีโอกาสป่วยหนักรุนแรงและทำให้เสียชีวิตสูง โดยการฉีดเข็มกระตุ้นจะลดการเสียชีวิตได้ถึง31 เท่า ดังนั้น ต้องช่วยกันนำผู้สูงอายุไปรับวัคซีนเข็มกระตุ้น ซึ่งปัจจุบันฉีดได้เพียง41.5% ขณะที่ความครอบคลุมที่จะช่วยลดการป่วยหนักเป็นวงกว้างได้ คือ 60% ขึ้นไปส่วนเด็กอายุ 5-11 ปี ขอให้ผู้ปกครองพาบุตรหลานไปฉีดก่อนเปิดเทอมเช่นกัน
“สถานการณ์การติดเชื้อ ป่วยหนักและเสียชีวิต ยังเป็นไปตามคาดการณ์ ส่วนผู้ป่วยใส่ท่อช่วยหายใจจะลดลงตามผู้ติดเชื้อและผู้ป่วยปอดอักเสบหรือไม่ ยังต้องติดตามอีก2-4 สัปดาห์ ขณะนี้จึงยังคงแจ้งเตือนภัยระดับ 4 ทั่วประเทศขอให้หลีกเลี่ยงการรวมกลุ่มและสถานที่เสี่ยง เพราะบางจังหวัดยังพบการติดเชื้อเพิ่มขึ้น โดยเฉพาะภาคอีสานส่วน40 กว่าจังหวัดที่มีจำนวนผู้ป่วยลดลง และมีแนวโน้มคงตัว ได้ให้จัดทำแผนปฏิบัติการเตรียมพร้อมเข้าสู่ระยะโรคประจำถิ่น เพื่อมั่นใจว่าหากมีเชื้อกลายพันธุ์ที่ระบาดง่ายรุนแรงมากขึ้นจะสามารถรับมือได้ โดยต้องมีวัคซีนและแพทย์เพียงพอให้การดูแลรักษาป้องกันได้ตามมาตรฐาน” นพ.จักรรัฐกล่าว
************************************** 2 พฤษภาคม 2565
วันจันทร์ที่ 22 พฤศจิกายน 2564
ระวัง! นายหน้าเถื่อนหลอกทำงานต่างประเทศ เช็กบริษัทที่ได้รับอนุญาตได้ที่ www.doe.go.th/ipd
....
กระทรวงแรงงาน แจ้งเตือนประชาชนที่ต้องการไปทำงานต่างประเทศ โปรดตรวจสอบรายชื่อบริษัทจัดหางานกับกรมการจัดหางานก่อนโอนเงิน หลังพบและดำเนินคดีกับนายหน้าเถื่อนเปิดเพจ Facebook หลอกเหยื่อจำนวนมาก สูญเสียเงินรายละร่วมแสน
.
สามารถเช็กรายชื่อบริษัทฯ ที่ได้รับอนุญาตได้ที่www.doe.go.th/ipdหรือขอรับคำปรึกษาเรื่องการเดินทางไปทำงานต่างประเทศได้ที่ สนง.จัดหางานจังหวัด/ สนง.จัดหางานกรุงเทพมหานคร พื้นที่ 1 - 10 หรือสอบถามข้อมูลเพิ่มเติม สายด่วน 1506 กด 2 และ 1694
#ไทยคู่ฟ้า#ร่วมต้านโควิด19
-------------------
วันศุกร์ที่ 17 มิถุนายน 2565
เปิดผลสำรวจ “HSBC Navigator: SEA in Focus ปี 2022” นักลงทุนเชื่อมั่นศักยภาพไทย โดยไทยตั้งเป้าเป็นศูนย์กลางการลงทุนในภูมิภาค
.....
ธนาคาร HSBC เผยผลสำรวจ “HSBC Navigator: SEA in Focus” ประจำปี 2022 โดยบริษัทต่างชาติส่วนใหญ่ยังมั่นใจในการวางแผนขยายธุรกิจในภูมิภาคเอเชียตะวันออกเฉียงใต้ ซึ่งประเทศไทยเป็นประเทศตัวเลือกที่ต้องการเข้ามาลงทุนถึง 23% เป็นอันดับ 2 รองจากประเทศสิงคโปร์
.
สอดคล้องกับแนวทางของรัฐบาลที่มุ่งส่งเสริมการลงทุนในประเทศ พร้อมตั้งเป้าเป็นศูนย์กลางการค้าและการลงทุนในภูมิภาค ด้วยมาตรการดึงดูดนักลงทุนต่างชาติต่าง ๆ ทั้งการอำนวยความสะดวกในการประกอบกิจการในไทย การปรับหลักเกณฑ์ส่งเสริมการลงทุนกิจการนิคมหรือเขตอุตสาหกรรมอัจฉริยะ ฯลฯ
.
อ่านเพิ่มเติม คลิก https://www.thaigov.go.th/news/contents/details/55711
.
อ่านผลสำรวจฉบับเต็ม คลิก https://www.business.hsbc.com/.../hsbc-navigator...
#ไทยคู่ฟ้า #ร่วมต้านโควิด19
-------------------
วันอังคารที่ 15 มีนาคม 2565
เกษตรฯ-พาณิชย์ หารือแนวทางการดำเนินงานเพื่อเตรียมพร้อมรองรับสถานการณ์ราคาและการนำเข้า/ส่งออก ทั้งในส่วนของปุ๋ย อาหารสัตว์ และผลไม้
เกษตรฯ-พาณิชย์ หารือแนวทางการดำเนินงานเพื่อเตรียมพร้อมรองรับสถานการณ์ราคาและการนำเข้า/ส่งออก ทั้งในส่วนของปุ๋ย อาหารสัตว์ และผลไม้
ดร.ทองเปลว กองจันทร์ ปลัดกระทรวงเกษตรและสหกรณ์ หารือร่วมกับ นายบุณยฤทธิ์ กัลยาณมิตร ปลัดกระทรวงพาณิชย์ ถึงแนวทางการดำเนินงานเพื่อเตรียมพร้อมรองรับสถานการณ์ราคาและการนำเข้า/ส่งออก ทั้งในส่วนของปุ๋ย อาหารสัตว์ และผลไม้ ณ ห้องประชุมกระทรวงเกษตรและสหกรณ์ โดยในเรื่องของราคาปุ๋ยที่มีราคาสูงขึ้นนั้น กระทรวงเกษตรฯ และกระทรวงพาณิชย์ ได้ร่วมกันหามาตรการที่จะช่วยในเรื่องดังกล่าว โดยพิจารณาในเรื่องต้นทุนที่เหมาะสม อย่างไรก็ตาม หากมีการปรับราคาปุ๋ยสูงขึ้น ก็จะหาช่องทางให้เกษตรกรเข้าถึงปุ๋ยในราคาถูกได้ กระทรวงเกษตรฯ จึงมีโครงการลดราคาปุ๋ยเคมี โดยมอบหมายกรมส่งเสริมการเกษตรเป็นหน่วยงานหลัก นอกจากนี้ ยังส่งเสริมการผลิตปุ๋ยอินทรีย์ให้ได้ 5 ล้านตัน จากปัจจุบันที่มีการผลิตประมาณ 3.2 ล้านตัน เพื่อเป็นมาตรการเสริมใช่ช่วงปุ๋ยแพงต่อไป
สำหรับในเรื่องการส่งออกผลไม้ของไทยนั้น ในช่วงฤดูการเก็บเกี่ยวที่คาดว่าจะมีผลผลิตออกมาเป็นจำนวนมาก ทั้งสองกระทรวง ได้ร่วมหารือถึงตลาดส่งออก โดยตลาดส่งออกสำคัญคือจีน ซึ่งฑูตเกษตรฯ ได้มีการประสานงานกับหน่วยงานของจีนอย่างใกล้ชิด ซึ่งปัจจุบันจีนยังคงยึดมาตรการ Zero Covid โดยสถานการณ์การแพร่ระบาดโควิดในจีนยังเพิ่มขึ้นอย่างต่อเนื่อง ทำให้จีนมีมาตรการควบคุมทั้งคนและการขนส่งสินค้าอย่างเข้มงวด โดยเป็นมาตรการทั้งระดับส่วนกลางและระดับท้องถิ่นซึ่งแตกต่างกันไปตามความเสี่ยงของแต่ละพื้นที่ สำหรับสินค้าที่ขนส่งผ่านห่วงโซ่ความเย็น เช่น ผลไม้ จะต้องถูกตรวจ 3 อย่าง และต้องได้รับใบรับรอง ได้แก่ ใบรับรองผ่านตรวจสอบกักกัน ใบรับรองผลตรวจโควิด และใบรับรองการผ่านการฆ่าเชื้อ อย่างไรก็ตาม กระทรวงเกษตรฯ จะดำเนินการในส่วนที่เกี่ยวข้อง เพื่อให้ผลไม้ของไทยสามารถส่งออกไปจีนได้
นอกจากนี้ ได้หารือถึงวัตถุดิบในการผลิตอาหารสัตว์ (ข้าวโพด ข้าวสาลี ถั่วเหลือง) ที่มีราคาสูงขึ้น ซึ่งจะทำให้เกิดผลกระทบต่อเกษตรกร ผู้ประกอบการ และสมาคมต่าง ๆ กระทรวงพาณิชย์จึงได้เชิญผู้ที่เกี่ยวข้องเข้าร่วมหารือ เพื่อเสนอความคิดเห็นในประเด็นดังกล่าว โดยให้มีการชะลอมาตรการกำหนดสัดส่วนการนำเข้าข้าวสาลีต่อการรับซื้อข้าวโพดเลี้ยงสัตว์ในประเทศ อัตราส่วน 1 ต่อ 3 ของกระทรวงพาณิชย์ ไว้ชั่วคราวจนถึงวันที่ 31 ก.ค. 65 นี้ รวมถึงต้องกำหนดปริมาณที่จะนำเข้าว่าไม่เกินเท่าไหร่ เพื่อไม่ให้เกิดผลกระทบด้วย โดยกระทรวงพาณิชย์จะมีการตั้งคณะทำงานวงเล็กเพื่อหารือประเด็นดังกล่าว ซึ่งในส่วนของกระทรวงเกษตรฯ ได้มอบหมายกรมปศุสัตว์และสำนักงานเศรษฐกิจการเกษตรเข้าร่วมด้วย เพื่อให้ข้อมูลตัวเลขสำหรับใช้ประกอบการพิจารณา เพื่อจะเป็นประโยชน์ต่อเกษตรกรต่อไป
วันพฤหัสบดีที่ 6 มกราคม 2565
ประกาศ ขสมก. ประจำวันที่ 6 มกราคม 2565​ พบพนักงานติดเชื้อไวรัส COVID-19 จำนวน​ 1 ราย​
ประกาศ ขสมก. ประจำวันที่ 6 มกราคม 2565​ พบพนักงานติดเชื้อไวรัส COVID-19 จำนวน​ 1 ราย​
พนักงานขับรถโดยสารธรรมดา สาย 39 เพศชาย อายุ 58 ปี
วันพุธที่ 22 ธันวาคม 2564
รมว.เฮ้ง สรุปผลลงทะเบียนโครงการช่วย SMEs รอบ 2 คาดอุดหนุนเม็ดเงินเพิ่มกว่า 1 พันล้านบาท
กระทรวงแรงงาน ปิดลงทะเบียนร่วมโครงการช่วย SMEs รอบที่ 2 เผยช่วยสถานประกอบการ 21,348 ราย รักษาระดับการจ้างงานคนไทยเพิ่ม 171,347 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า โครงการส่งเสริมและรักษาระดับการจ้างงานในธุรกิจ SMEs ได้ปิดรับลงทะเบียนร่วมโครงการรอบที่ 2 ทั้งทางระบบออนไลน์และสำนักงานตามกำหนด ในวันที่ 20 ธันวาคม 2564 โดยผลการลงทะเบียนรอบที่ 2 ตั้งแต่วันที่ 23 พ.ย. 64 – 20 ธ.ค. 64 มีสถานประกอบการลงทะเบียนเข้าร่วมโครงการ 21,348 ราย ช่วยรักษาระดับการจ้างงานลูกจ้างสัญชาติไทย 171,347 คน คิดเป็นเม็ดเงินอุดหนุนตลอดโครงการ (2 เดือน) ประมาณ 1,028,082,000 บาท (หนึ่งพันยี่สิบแปดล้านแปดหมื่นสองพันบาท) เมื่อรวมกับผลการลงทะเบียนในรอบที่ 1 ระหว่างวันที่ 20 ต.ค. – 20 พ.ย. 64 ที่มีสถานประกอบการลงทะเบียนเข้าร่วมโครงการ 223,834 ราย ช่วยรักษาระดับการจ้างงานลูกจ้างสัญชาติไทย 3,068,075 คน และผลการลงทะเบียนรอบทบทวนสิทธิ์ วันที่ 21 – 27 พ.ย. 64 ที่มีสถานประกอบการลงทะเบียนเข้าร่วมโครงการ 917 ราย ช่วยรักษาระดับการจ้างงานลูกจ้างสัญชาติไทย 34,596 คน ทำให้ผลการลงทะเบียนในโครงการส่งเสริมและรักษาระดับการจ้างงานในธุรกิจ SMEs ในทุกรอบมีสถานประกอบการลงทะเบียนเข้าร่วมโครงการถึง 246,099 ราย ช่วยรักษาระดับการจ้างงานลูกจ้างสัญชาติไทย 3,274,018 คน
“โครงการส่งเสริมและรักษาระดับการจ้างงานในธุรกิจ SMEs มีวัตถุประสงค์เพื่อช่วยเหลือธุรกิจขนาดเล็ก – กลางที่ได้รับผลกระทบจากสถานการณ์การแพร่ระบาดของโรคโควิด ให้มีกำลังพร้อมรับการเปิดประเทศและกลับมาแข็งแรงประสบผลสำเร็จดั่งในอดีตก่อนมีโรคโควิด ตามความตั้งใจของรัฐบาลโดยการนำของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ที่ห่วงใยธุรกิจในกลุ่ม SMEs อย่างยิ่ง นอกจากการอุดหนุนเงินแก่นายจ้างตามจำนวนลูกจ้างคนไทยที่มีอยู่เดิม ณ วันที่ 16 ตุลาคม 2564 แล้ว หากมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินส่งเสริมการจ้างงานใหม่ จำนวน 3,000 บาทต่อลูกจ้างสัญชาติไทย 1 คนต่อเดือน ตามจำนวนการจ้างงานจริง โดยให้สิทธิ์ 1 ลูกจ้าง ต่อ 1 นายจ้าง จนครบตามจำนวนลูกจ้างสัญชาติไทยทั้งหมดที่เป็นกลุ่มเป้าหมายของโครงการ เดือนละไม่เกิน 201,647 ราย ซึ่งจากเดือนตุลาคม – ธันวาคม 64 (2 เดือน) มีการจ้างงานคนไทยเพิ่มขึ้น 44,856 คน แบ่งเป็นกิจการขนาดเล็ก (ลูกจ้าง 1 - 50 คน) จ้างงานลูกจ้างสัญชาติไทยเพิ่มขึ้น 34,739 คน และกิจการขนาดกลาง (ลูกจ้าง 51 - 200 คน) จ้างงานลูกจ้างสัญชาติไทยเพิ่มขึ้น 10,117 คน โดยประเภทกิจการที่มีการจ้างงานลูกจ้างสัญชาติไทยเพิ่ม 5 อันดับแรก ได้แก่ ประเภทกิจการโรงแรม รีสอร์ท ประเภทกิจการรักษาความปลอดภัย ประเภทกิจการบริการทำความสะอาดทั่วไปของตัวอาคาร ประเภทกิจการบริการด้านอาหารในภัตตาคารร้านอาหาร และประเภทกิจการร้านสะดวกซื้อมินิมาร์ท” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ขอฝากถึงนายจ้าง สถานประกอบการ ที่ยังไม่ลงทะเบียนสมัครใช้บริการระบบ e-Service ของสำนักงานประกันสังคม ให้เร่งดำเนินการ เมื่อสมัครแล้วจะต้องนำส่งข้อมูลเงินสมทบผ่านระบบ e-Service ของสำนักงานประกันสังคมภายในวันที่ 15 ของเดือน เพื่อมีสิทธิรับเงินอุดหนุนในเดือนดังกล่าว ทั้งนี้ นายจ้างต้องรักษาระดับการจ้างงานไม่ต่ำกว่าร้อยละ 95 ในระหว่างเข้าร่วมโครงการฯ หากไม่สามารถรักษาระดับการจ้างงานให้ไม่ต่ำกว่าร้อยละ 95 จะไม่ได้รับเงินอุดหนุนในเดือนนั้น
วันพฤหัสบดีที่ 5 สิงหาคม 2564
เปิดแล้ว ไอซียูสนาม @รพ.บุษราคัม รับผู้ป่วยโควิดอาการหนัก
....
รพ.บุษราคัม ขยายขีดความสามารถการรักษาผู้ป่วยโรคโควิด-19 ด้วยการเปิดไอซียูสนาม จำนวน 17 เตียงแล้ววันนี้ สำหรับผู้ป่วยอาการหนัก เพื่อลดการส่งต่อ ลดการรอเตียงไอซียูของ รพ. อื่นๆ ให้ผู้ป่วยได้รับการรักษารวดเร็วขึ้น
.
ไอซียูสนามทั้ง 17 เตียงนี้ แบ่งเป็นหอผู้ป่วยรวม (Cohort Ward) 13 เตียง และห้องแยกความดันลบ 4 ห้อง พร้อมอุปกรณ์การแพทย์มาตรฐานเดียวกับไอซียูใน รพ. ดูแลโดยทีมแพทย์ผู้เชี่ยวชาญและพยาบาลไอซียูจากต่างจังหวัดอย่างใกล้ชิด
.
ตั้งแต่วันที่ 14 พ.ค. 64 เป็นต้นมา รพ.บุษราคัม เปิดรับผู้ป่วยแล้ว 14,213 ราย รักษาหายกลับบ้านได้กว่า 11,000 ราย (ข้อมูล ณ วันที่ 3 ส.ค. 64)
Cr. กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 18 สิงหาคม 2565
รัฐบาลอนุมัติ 12.29 ล้านบาท เยียวยาโควิด-19 แก่กลุ่มศิลปินสูงอายุ
วันพุธที่ 17 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าดูแลประชาชนทุกกลุ่มให้ครอบคลุมทั่วถึง โดยอนุมัติโครงการเยียวยาศิลปินที่มีอายุเกิน 65 ปี ที่ได้รับผลกระทบจากสถานการณ์แพร่ระบาดของโรคโควิด-19 ซึ่งเปิดรับลงทะเบียนเมื่อช่วงเดือน ม.ค. ที่ผ่านมา เป็นกลุ่มแรงงานนอกระบบที่ไม่ได้เป็นผู้ประกันตนตาม พ.ร.บ.ประกันสังคม จากเครือข่ายอุตสาหกรรมบันเทิงและสมาคมศิลปินพื้นบ้านทั้งหมด 29 สมาคม พบว่ามีผู้ได้รับการเยียวยา 2,459 คน แบ่งเป็น ศิลปินที่เกี่ยวกับสถานบันเทิงในพื้นที่ควบคุมสูงสุดและเข้มงวด 23 จังหวัด 1,140 คน และศิลปินที่เกี่ยวกับสถานบันเทิงที่อยู่นอกพื้นที่ควบคุมสูงสุด 1,319 คน กรอบวงเงินรวม 12.29 ล้านบาท ระยะเวลาดำเนินการ 3 เดือน คือ ส.ค. – ต.ค. 2565
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี